Waterford (grevskap)

Waterford (irsk: Port Láirge)Port Láirge / Waterford, Placenames Database of Ireland er et grevskap i Irland, i provinsen Munster. Grevskapet har navn etter byen Waterford, som også er administrasjonsbyen for grevskapet. Grevskapet hadde  innbyggere ved folketellingen i 2022, byen medregnet.«Census of Population 2022 – Preliminary Results», Central Statistics Office (Ireland). Det historiske utgangspunktet for grevskapet er område tilhørende den irske stammen Déise fra oldtiden og tidlig middelalder. Grevskapet er et irsktalende område, Gaeltacht na nDéise, sørvest i fylket.

 Geografi 
Grevskapet Waterford har to fjellkjeder, Knockmealdownfjellene og Comeraghfjellene. Det høyeste punktet i fylket er Knockmealdown, på 472,5 moh.«Knockmealdown», MountainViews Den har også mange elver, blant dem Irlands tredje lengste elv, elven Suir (184 km); og Irlands fjerde lengste elv, Munster Blackwater (168 km). Waterford har en UNESCO Geopark vulkansk kystlinje på rundt 147 km med 49 strender«Best Waterford Beaches», South East Ireland En stor strekning av kysten er også kjent som Copper Coast («Kobberkysten»),Geology of the Copper Coast – Copper Coast Geopark , Copper Coast Geopark og er utpekt som en UNESCO Geopark, et sted av stor geologisk betydning. Vest for Dungarvan ligger gaeltacht, en irsktalende region som omfatter områdene Ring i grevskapet Waterford og landsbyen Old Parish.

 Største byer 
Waterford by er grevskapssetet og administrasjonsbyen; før sammenslåingen av de to Waterford-myndighetene i juni 2014 var Dungarvan grevskapssetet for Waterford County Council (grevskapsrådet).Waterford County Council, Waterfordcoco.ie. Arkivert fra originalen den 11. april 2011.

RangeringByBefolkning(folketelling i 2016) 1 Waterford 53 504 2 Tramore 10 381 3 Dungarvan 9 227 4 Dunmore East 1 808 5 Portlaw 1 742 6 Lismore 1 374

 Historie 
Grevskapet Waterford er i daglig tale kjent som «The Déise», uttales day-shah (irsk: Na Déise). En tid mellom 300- og 700-tallet ble en irsk stamme kalt Déisi fordrevet fra området som utgjorde kongeriket Mide (Meath) og det som er dagens Kildare, i henhold til irsk manuskript fra middelalderen, De causis torche n'Déssi eller Acuis toirge na n'Déssi («Forsvisningen av Déisi») fra omtrentlig 700-tallet og er bevart i to ulike gammelirske versjoner, men som forteller i all vesentlig den samme fortellingen: etter å ha gjenvunnet niesen sin med vold fra ødeleggelsene til sønnen til kongen av Tara, ble Óengus Gaíbúaibthech og hans tilhengere fordrevet av kongen og sendt ut på vanding i Irland. De oppholdte seg i Leinster en til, men ble til slutt også utvist fra dette riket. Ved hjelp av list og magi greide de til å skape seg et nytt hjem i Munster.The Expulsion of the Dessi, CELT: Corpus of Electronic TextsMeyer, Kuno (1907): «The Expulsion of the Déssi», Ériu 3, s. 135-142

Det er mange megalittiske graver og stående steiner med ogham-skrifter i grevskapet. «Prehistoric Waterford tombs, dolmens and standing stones», Prehistoricwaterford.com. Arkivert fra originalen den 29. desember 2011

Innflytelsen fra norrøne nordboere som kom som vikinger er merkbar. Den første urbane bosetningen som ble til byen Waterford ble opprettet av nordboere i 914. Nordboerne, opprinnelig fra Norge, fant en skjermet bukt, en strategisk beliggenhet ved elven Suir og en god handelsposisjon bidro til at det å skape Irlands første by.«Waterford city», Ireland.com Woodstown, en bosetning som dateres til 800-tallet, ble oppdaget 5,5 kilometer vest for byen Waterford. Det var norrøn longphort, en befestet havn for langskip, og arkeologer har avdekket rundt 4 000 objekter, blant annet sølvbarrer, blylodd, skipsspiker, bysantinske mynter og typiske norrøne våpen benyttet i vikingtiden.«Final Report of the Woodstown Working Group, January 2008»  (PDF), Archaeology.ie«Viking Woodstown book and audioguide» , Tii.ie

Andre arkitektoniske trekk er produkter fra den anglo-normanniske invasjonen av Irland på slutten av 1100-tallet og effektene av denne.«The Norman Conquest of Ireland: Invasion and History», My Real Ireland Innflytelsen fra normannerne kan fortsatt sees med Reginald's Tower, en av de første bygningene som brukte metoden med mursteins- og mørtel som bygningskonstruksjon i Irland.McEneaney, Eamonn (2001): Discover Waterford, O'Brien Press ISBN 9780862786564; s. 70. Festningsverket erstattet en tidligere norrøn bygning som antagelig er videreført i navnet Reginald, en forvanskning av Ragnvald.Wilson, A (2014): «The Vikings in Munster» (PDF), Birkett, T; Lee, C., red: Languages, Myths and Finds (series vol. 3). Centre for the Study of the Viking Age, University of Nottingham. ISBN 9780853583004; s. 30.

 Gaeltacht 
Gaeltacht na nDéise er et gaeltacht-område i grevskapet Waterford, bestående av prestegjeldet An Rinn og An Sean Phobal. Gaeltacht na nDéise ligger 10 kilometer fra byen Dungarvan, har en befolkning på 1 816 mennesker (folketelling 2016) og omfatter et geografisk område på 62 km2. Ifølge folketellingen i 2016 var prosentandelen av daglige irsktalende i Gaeltacht na nDéise 45,6 %. Census 2016 Sapmap Area: Gaeltacht Ghaeltacht Phort Láirge, Central Statistics Office (Ireland). Arkivert fra originalen den 28. juli 2020.

 Referanser 

 Eksterne lenker 


Waterford Tourism

*